text: Danfoss leverer nyt regnskab med milliardoverskud
  16 marts 2016 kl. 10.25
  2015 blev et rigtig godt år for Danfoss. Nettoresultatet satte ny rekord og lyder på knap 2,6 milliarder kroner.
  -2015 var et godt år for Danfoss, vi har styrket vores globale markedsposition, blandt andet gennem opkøb af innovative teknologier og investering i nye test- og demonstrationsfaciliteter.
  Sådan lyder konklusionen fra koncernchef Niels B. Christiansen på det netop offentliggjorte regnskab for 2015.
  En omsætning på 38 milliarder kroner betyder, at Danfoss i 2015 oplevede en stigning på 11 procent. Samtidig så slutter Danfoss 2015 med et rekordstort nettoresultat på knap 2,6 milliarder kroner.
  Regnskabet dækker hele Danfoss-koncernen med de fire grene  Danfoss Cooling, Danfoss Heating, Danfoss Drives og Danfoss Power Solutions.
  